Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 9.9. (00:01) – 30.9.2019 (23:59)
Zahraničná pracovná cesta prerušená v dňoch:   
 	14.9.2019 – 15.9.2019
              		21.9.2019 – 22.9.2019
             		28.9.2019 – 29.9.2019

Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v septembri 2019 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2019. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Podpora zapájania sa do medzinárodných projektov a pri ich implementácii
Dňa 12. septembra 2019 sa uskutočnilo už štvrté zasadnutie Tieňového výboru pre strategické konfigurácie programu Horizon Europe, do ktorého som bol oficiálne nominovaný zo strany MŠVVaŠ SR. Zasadnutia Tieňového výboru pre strategické konfigurácie programu Horizon Europe budú prebiehať každý mesiac až do začiatku spustenia programu Horizon Europe od roku 2021.
Európska komisia má záujem uplatniť nový strategický prístup v úzkej spolupráci s členskými štátmi a plánovať agendu v oblasti výskumu a inovácií na nadchádzajúce obdobie 10 - 15 rokov. Plánovanie strategického prístupu na nadchádzajúce dlhoročné obdobie bude hlavnou úlohou tejto formácie Tieňového výboru pre strategické konfigurácie programu Horizon Europe. Komisia upozornila, že delegáti majú prostredníctvom pripomienkovania Strategického plánu jedinečnú možnosť ovplyvňovať jednotlivé ciele II. klastra programu Horizon Europe a budúce výskumno-inovačné partnerstvá. 
Ďalším dôležitým bodom je príprava novej paradigmy a priorít nadchádzajúceho Európskeho výskumného priestoru (ERA) na obdobie 2020-2030. Pre tieto účely bola zriadená Ad-hoc Pracovná skupina zložená z delegátov ERAC, ktorej som súčasťou. 
V termíne od 24. do 26. septembra 2019 sa v Bruseli uskutočnila prvá edícia veľkého celoeurópskeho podujatia Research & Innovation Days 2019. Na podujatí boli predstavené kľúčové politiky, priority, opatrenia a novinky v programe Horizon Europe. Na základe úspešnej kampani Styčnej kancelárie SR pre výskum a vývoj v Bruseli sa podujatia zúčastnil pomerne veľký počet zástupcov zo Slovenskej republiky.
Počas septembra 2019 zástupcovia Styčnej kancelárie SR pre výskum a vývoj v Bruseli aktívne pripravovali organizáciu spoločného V4 tréningu pre projektových manažérov pre projekty Horizont 2020, ktorý sa uskutoční v termíne od 18. do 20. novembra 2019 v Bruseli. Pracovníci zároveň identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov.
Ďalším bodom bola príprava návštevy predsedov akadémií vied z V4 v Bruseli, ktorá by sa uskutočnila začiatkom roka 2020, kedy bude známe nové zloženie vysokých predstaviteľov Európskej komisie, Európskeho parlamentu a ďalších kľúčových zainteresovaných európskych inštitúcií (napr. Európskej rady pre výskum, ERC).

IGLO CORE

Rozpočet
Momentálne je v rozpočte IGLO aktuálna suma 3.337,42 EUR. Veľkým výdavkom tohto roka bude nový dizajn webu IGLO, na ktorý je vyčlenená suma max. 2.200 EUR (pravdepodobne bude konečná suma o niečo nižšia). Výročná konferencia v júni stála približne 7.000 EUR. 

Zástupcovia kancelárie SWERI položili otázku, či by boli kancelárie ochotné zvážiť zvýšenie ročného členského o 20 EUR/rok, čím by výška členského dosiahla 450 EUR. Swisscore navrhuje preskúmať možnosť „asociovaného členstva“ pred externé organizácie, ktoré sa majú záujem zúčastňovať aktivít siete IGLO. Podobný postoj zaujalo aj FNRS, ktoré navrhlo možnosť zaviesť malý členský „asociovaný“ poplatok pre pracovné skupiny. To sa však stretlo s nesúhlasom ostatných, keďže by to znamenalo istú povinnosť organizovať pracovné skupiny na prísne pravidelnej báze a riskoval by sa veľký prílev účastníkov. LINO poukazuje na labilitu konečnej sumy členských poplatkov v prípade zavretia kancelárie, ako sa to stalo pri Turecku alebo Luxemburgu – v tomto prípade je vhodné mať istú rezervu v rozpočte. Podobne ako LINO to vidí aj DANRO, pridáva argument, že je lepšie malé zvýšenie vopred, ako väčšie zvýšenie v prípade „diery“ v rozpočte v prípade neočakávanej udalosti. UKRO zas poukazuje na to, že takéto malé zvýšenie by mohlo možno zbytočne vyvolať u domovských organizácií pocit, že zvyšovanie bude pravidelné. IGLU CORE bude v tomto zmysle odoslaný mail, keďže mnohí členovia CORE boli na tomto stretnutí zastúpení kolegami. 

Bod Web
Veľké výdavky na web v tomto roku zaistia, že na ďalšie roky bude chod webu lacnejší (prechod na WordPress). Technické požiadavky na web boli definované. Task Force pre web teraz už len potrebuje udelenie mandátu od IGLO CORE na zazmluvnenie webmastera. 1 návrh je registrovaný od kancelárie SLORD, ale SWERI vyzýva ostatných aby poslali nejaké ďalšie návrhy pre zastrešenie postupu. Cieľom je spustiť stránku pred koncom tohto roka (zároveň ku koncu roka vyprší stará doména). 

Bod diskusia o R&D hráčoch mimo siete IGLO 
Viaceré organizácie začali prejavovať záujem o stretnutia IGLO, najmä IGLO CORE (napr. Portugalsko, regionálne organizácie, zastúpenia univerzít). SWERI kladie otázku, aký postoj/“politiku“ zaujať voči týmto organizáciám. Momentálne sa posudzuje každý prípad osobitne. Mali by sme vytvoriť nejaké písané pravidlá (guidelines)? Väčšina členov odmieta spoplatňovanie, písanie guidelines, alebo vytváranie asociovaného štatútu (viď. diskusia o rozpočte), ale skôr preferuje možnosť pozývania na meno v prípade konkrétnej relevantnej témy pre danú organizáciu, a to najmä pre účely pracovných skupín, čo vytvorí príležitosť pre lepšiu výmenu vedomostí. SWERI berie na vedomie tento konsenzus.

Bod novinky a neformálna diskusia
-	Dokument „Quick guide to IGLO“ bol aktualizovaný a čoskoro bude rozoslaný členom.
-	IGLO Open nebolo možné zorganizovať 3. septembra (FiLi - žiadna odpoveď od EK).
-	IGLO Tréning registruje 30 osôb 
-	CZELO evokuje problém s nájmom (hľadanie nových priestorov) a oznamuje nástup Michaely Pavlíkovej
-	Neth-ER organizuje networkingové poduajtie 19. septembra
-	KOWI má 1 novú osobu – Jennifer Striebeck
-	FiLi 1 nová osoba nastúpi čoskoro
R&I Days
-	Všetci sa stretli s rovnakým problémom : potvrdenie účasti na 1 – 2 workshopoch v rámci jedného dňa 
-	Organizátori podujatie v EK sú pravdepodobne zahltení e-mailami a neodpovedajú na otázky 
-	Swisscore navrhuje, že IGLO CORE by mohlo poslať otázky súvisiace s organizáciou v spoločnom mene, KOWI navrhuje, že sa vysloví v mene IGLA počas stretnutia s osobou zainteresovanou v organizácii podujatia 
Konzultácie – je návrh pozvať zástupcov EK (po uzatvorení konzultácií), aby objasnili, ako sa použije výsledok verejných konzultácií  a ako hodnotia výsledky. 

Ďalšie zasadnutie IGLO CORE bude 1. októbra 2019. 

Prezentácia a popularizácia slovenského výskumu a inovácií 

Dňa 27.9.2019 sa v Luxemburgu uskutočnilo podujatie zamerané na investičný a inovačný potenciál Slovenska a rozvoj obchodných vzťahov s Luxemburskom. Investičný seminár "Good Idea Slovakia - IKT a inovačný potenciál" organizovala Obchodná komora Luxemburského veľkovojvodstva v spolupráci so Zastupiteľským úradom SR v Belgicku,  Slovenskou agentúrou pre rozvoj obchodu a investícií (SARIO) a Slovenskou obchodnou a priemyselnou komorou. Styčná kancelária SR pre výskum a vývoj v Bruseli mala na seminári tiež svoje zastúpenie a účastníkom sme priblížili výskumné a inovačné prostredie na Slovensku, excelentné výskumné a inovačné subjekty a tiež výkon Slovenska v programe Horizont 2020.

Styčná kancelária SR pre výskum a vývoj v Bruseli (SLORD) so Styčnou kanceláriou ČR pre výskum a vývoj v Bruseli (CZELO) a Litvy (LINO) v spolupráci s Univerzitou Pavla Jozefa Šafárika v Košiciach organizujú 23. októbra 2019 partnerskú burzu - Brokerage and networking event on innovative technologies and materials for energy storage and conversion, ktorá sa uskutoční v priestoroch Stáleho zastúpenia Litvy pri EÚ v Bruseli (Rue Belliard 41-43, Brussels, Belgium). Na podujatí budú predstavené vybrané výzvy (topics) z pracovných programov programu Horizont 2020: Energy, NMBP & Cross-cutting activities. Účastníci podujatia budú mať jedinečnú príležitosť nadviazať nové kontakty a sľubné partnerstvá pre budúcu spoluprácu na kolaboratívnych projektoch v rámci posledných výziev programu H2020. Zároveň všetci registrovaní účastníci dostanú priestor predstaviť svoje projektové zámery v rámci panela rýchlych 2,5 minútových prezentácií (pitch presentations).

Národná agentúra programu Erasmus+ pre vzdelávanie a odbornú prípravu (SAAIC) v spolupráci so Styčnou kanceláriou SR pre výskum a vývoj v Bruseli (SLORD), Stálym zastúpením SR pri EÚ v Bruseli a Slovenskou rektorskou konferenciou organizujú dňa 12. novembra 2019 v Bratislave Informačný deň pre vysoké školy so zameraním na centralizované akcie programu Erasmus+ a projekty strategických partnerstiev v Kľúčovej akcii 2. V rámci podujatia je ponúknutý špeciálny blok venovaný iniciatíve Európske univerzity. Podujatie je určené zástupcom vysokých škôl, ktorí majú záujem o niektorú z centralizovaných akcií Erasmus+, ako sú Spoločné magisterské študijné programy Erasmus Mundus, Budovanie kapacít vo vysokoškolskom vzdelávaní, Jean Monnet, Znalostné aliancie alebo Európske univerzity. Nebudú chýbať ani informácie o decentralizovanej akcii programu Erasmus+ Strategické partnerstvá a pozvaný je aj koordinátor úspešného projektu. Iniciatíve Európske univerzity bude v programe venovaný samostatný blok. Na podujatí vystúpi zástupca Európskej komisie a pracovník univerzity, ktorá je súčasťou aliancie CIVIS - jednej z aliancií schválených vo Výzve 2019. Zástupca spoločnosti IrRADIARE pre účastníkov zhrnie praktiky, ktoré môžu viesť k úspechu vo výzve európskych univerzít. Pre vysoké školy, ktoré pripravujú prihlášku na Európske univerzity vo Výzve 2020, bude po prestávke vyhradený priestor na diskusiu so zahraničnými hosťami, ktorý poskytne jedinečnú príležitosť položiť konkrétne otázky týkajúce sa projektu. Cieľom podujatia bude poskytnúť účastníkom informácie o všetkých vyššie uvedených aktivitách programu Erasmus+, ukázať príklady dobrej praxe, vytvoriť priestor na sieťovanie a hľadanie partnerov do budúcich projektov.
Prevádzkovanie informačného portálu
Počas septembra 2019 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 2.550 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

	Konferencie, semináre, podujatia

				September 2019		
Dátum	Čas	Miesto	Účastník (SLORD)	Účastníci	Podujatie	
10.9.2019	09:00-12:30	The EGG Brussels	Andrej Kurucz	Zástupcovia a aktívne subjekty v EIT Digital	EIT Digital Annual Conference
	
11.9.2019	09:00-18:00	DG RTD (EK)	Andrej Kurucz	Nominovaní zástupcovia ČŠ a AK do tejto platformy
	First meeting of the Transitional Forum for R&I partnerships
 	
12.9.2019	10:00-17:30	Albert Borschette	Andrej Kurucz	Zástupcovia Shadow SC PC HEU	Zasadnutie Shadow SC PC HEU	
19.9.2019	10:00-16:30	DG GROW (EK)	Andrej Kurucz 	Členovia SPEG 	Zasadnutie SPEG
	
23.9.2019	09:30-11:00	Stále zastúpenie SI pri EÚ v Bruseli	Andrej Kurucz 	Zástupcovia IGLO; EK; EP a odborné platformy
	Sustainable Business Models in Circular 
Bioeconomy
	
24.-26.9.2019	09:30-18:00	Kanale Pompidou	Andrej Kurucz	Zástupcovia IGLO; ČŠ a AK; EK; EP, SK zástupcovia, platformy, priemysel, akadémia	Research and Innovation Days 2019	
27.9.2019	09:00-15:30	Covent Garden	Andrej Kurucz	Zástupcovia ČŠ 	'Seal of Excellence' Community of Practice 
(SoE CoP)

Stretnutia a rokovania
				September  2019		
Dátum	Čas	Miesto	Účastník (SLORD)	Účastníci	Téma stretnutia	
9.9.2019	15:00-16:30	SLORD	Andrej Kurucz,  MR	Denisa Fančová (CZELO), Brigita Serafinavičiūtė (LINO)	Príprava partnerskej burzy Brokerage 
and networking event on innovative technologies and materials for energy storage and conversion	
10.9.2019	12:30-13:30	The EGG Brussels	Andrej Kurucz	Viera Rozinajová (FIIT STU BA)	Zapojenie FIIT STU BA do EIT Digital	
11.9.2019	18:30-20:30	SZ FI pri EÚ 	Andrej Kurucz	Zástupcovia Shadow SC PC HEU	Pred-prípravné zasadnutie Shadow SC PC HEU	
13.9.2019	13:00-14:00	Rada EÚ	Andrej Kurucz, MR	Karl Stoeckel (Aix Marseille Uni)	Iniciatíve Európskych univerzít, bilaterálna 
spolupráca	
13.9.2019	15:00-16:30	SLORD	Andrej Kurucz	Giuseppe Giovanni DAQUINO (EDA)
	Zapojenie SK do výskumných aktivít EDA
Captech	
16.9.2019	10:30-11:00	Rada EÚ	Andrej Kurucz	Eduard Hulík (porada ŠT MŠVVaŠ SR)	Aktuálny stav zapojenia SK subjektov v H2020	
16.9.2019	14:00-15:00	SLORD	Andrej Kurucz	Tomáš Kobela (SZ SR pri EÚ) 	Zapojenie SK subjektov do konzorcia a partnerstiev
H2020/HEU; identifikácia potenciálnej spolupráce pri 
ďalších oblastiach H2020
	
16.9.2019	17:00-18:30	SLORD	Andrej Kurucz, 	Tatiana Kováčiková (národná delegátka pre H2020) 	Rozvoj spolupráce, zapojenie UNIZA do 
H2020; príprava na HEU	
17.9.2019	16:00-18:30	SLORD	Andrej Kurucz	Ivana Hocková (FCH JU)	Zapájanie SK subjektov do FCH JU v H2020 a 
príprava na HEU	
18.9.2019	13:30-15:00	SVERI	Andrej Kurucz	Zástupcovia IGLO sekretariátu
 	Agenda IGLO sekretariátu 
	
18.9.2019	15:30-17:00	SLORD	Andrej Kurucz, MR	Kaido Sipelgas (Enterprise Estonia) 	Rozvoj spolupráce, výmena osvedčených 
postupov, proces Strategického plánu
	
20.9.2019	14:00-15:30	Rada EÚ	Andrej Kurucz	Marek Čanecký (SZ SR pri EÚ)	ITAPA 2019; kandidáti na partnerstvo v oblasti
digitálnych technológií v HEU
	
23.9.2019	17:00-19:30	SLORD	Andrej Kurucz, TL, MR
	Anna Krivjanská (vedúca Odboru medzinárodnej spolupráce CVTI SR)	Výstupy a odporučania z Tieňového výboru 
pre strategické konfigurácie HEU; príprava
HEU; ďalšie opatrenia	
24.9.2019	10:30-12:30	SLORD	Andrej Kurucz
	Ľubica Pitlová, Simona Strapáčová (MŠVVaŠ SR); Anna Krivjanská (CVTI SR)	Výstupy a odporučania z Tieňového výboru 
pre strategické konfigurácie HEU; príprava
HEU; ďalšie opatrenia	
25.9.2019	16:30-18:30	Novotel Brusels 	Andrej Kurucz	Slávka Šimková, Ivan Pezlár, Renáta Oriňáková (UPJŠ)	Príprava spoločného podujatia, poskytnutie 
odporúčaní a rád k príprave na HEU na
inštitucionálnej úrovni	
25.9.2019	18:30-20:00	SLORD	Andrej Kurucz 	Maroš Halama (TUKE)	Zapojenie TUKE do FCH JU; SBAa	
26.9.2019	10:00-10:30	SLORD	Andrej Kurucz	Fabio Feudo 	Spolupráca s IT partnermi pri zapájaní do 
H2020	
26.9.2019	11:30-12:30	Kanale Pompidou	Andrej Kurucz
	Katarńa Subáková (SIMULA)	Rozvoj potenciálnej spolupráce s NO partnermi v oblasti
v oblasti výskumu a inovácií	

5.  Odporúčané závery:

Strategické plánovanie:

Európska komisia pripravuje v úzkej spolupráci s členskými štátmi EÚ implementáciu nadchádzajúceho rámcového programu Horizon Europe, najambicióznejšieho programu EÚ v oblasti výskumu a inovácií (2021 - 2027) s navrhovaným rozpočtom 100 miliárd EUR. Komisia v rámci tohto procesu 28. júna 2019 spustila verejnú (online) konzultáciu, ktorá pomôže formovať európske investície do výskumu a inovácií v nasledujúcich rokoch.

Online konzultácia bude zbierať vstupy od zainteresovaných strán z celého sveta. Prijaté vstupy budú zohľadnené pri príprave „Strategického plánovania“ programu Horizon Europe. Tieto vstupy sa odzrkadlia v usmerneniach jednotlivých pracovných programov, výzvach na predkladanie návrhov, misiách a partnerstvách počas fungovania prvých štyroch rokov programu Horizon Europe (2021-2024).

Je dôležité, aby sa do procesu konzultácie zapojil čo najväčší počet zainteresovaných strán, aby boli v nadchádzajúcom programe Horizon Europe zohľadnené aj záujmy a priority jednotlivých výskumno-inovačných subjektov zo Slovenska!

Viac informácií nájdete na webovej stránke Styčnej kancelárie SR pre výskum a vývoj v Bruseli (SLORD, CTVI SR): https://slord.sk/sk/odporucame/spustenie-verejnej-konzultacie-vyjadrite-svoj-nazor-na-vyskumno-inovacne-priority-nadchadzajuceho-ramcoveho-programu-horizon-europe.html?page_id=3978

V kontexte Strategického plánovania Komisia niekoľkokrát počas zasadnutia uviedla svoje odporúčania týkajúce sa budúcich nominácií (národných delegátov, NCP a národných expertov) do jednotlivých programových výborov pre program Horizon Europe - úlohu národných delegátov by v kontexte zabezpečenia strategickej koordinácie, konzistentnosti s národnými prioritami, implementácie a zabezpečenia dostatočného financovania mali podľa Komisie ideálne vykonávať zástupcovia z relevantných ministerstiev, ktorí majú schopnosť aktívne ovplyvňovať tvorbu politík, dohliadať na implementáciu a zabezpečiť financovanie pre výskumno-inovačné aktivity (pozn.: z pohľadu nastavenia a skvalitnenia budúceho procesu zapájania SK subjektov do programu Horizon Europe a v najmä v kontexte procesu identifikácie a následnej nominácie zástupcov do programových výborov je potrebné sa týmto návrhom Komisie zaoberať). 

Revízia Všeobecného nariadenia o skupinových výnimkách (GBER):
Všeobecné nariadenie o skupinových výnimkách (ďalej len „GBER“) umožňuje členským štátom vykonávať širokú škálu opatrení verejnej podpory bez predchádzajúceho oznámenia Komisii v oblastiach, ako je výskum, vývoj a inovácie, ochrana životného prostredia alebo podpora MSP. To znižuje administratívnu záťaž pre verejné orgány a urýchľuje poskytovanie verejnej podpory vrátane podpory poskytnutej zo štrukturálnych fondov EÚ.
S cieľom zabezpečiť, aby sa vnútroštátne fondy a fondy EÚ mohli bez problémov kombinovať v rámci nadchádzajúceho viacročného finančného rámca (2021-2027) bez toho, aby sa narušila hospodárska súťaž na vnútornom trhu, sa Komisia prostredníctvom súčasnej cielenej revízie GBER snaží (i) zlepšiť súlad medzi pravidlami financovania EÚ a pravidlami štátnej pomoci a (ii) zefektívniť kontrolu štátnej pomoci nad vnútroštátnymi fondmi vrátane fondov spoločného hospodárenia EÚ v kombinácii s programami EÚ riadenými centrálne Komisiou.

Odporúčanie: explicitnosť a uvádzať návrhy opatrení, ktoré umožnia široké využívanie EŠIF pri (i) zapájaní do všetkých typov a kategórií spolufinancovaných schém a iniciatív (napr. výskumno-inovačné partnerstvá, kde sa vyžaduje spolufinancovanie zo strany zúčastnených subjektov) vrátane (ii) podpory držiteľov ocenenia Seal of Excellence (EIC, MSCA) a (iii) „Widening“ opatrení (napr. schéma Teaming) v programe Horizon Europe. Spätná väzba sa uvádza v elektronickom formáte, najlepšie v angličtine, francúzštine alebo nemčine.

Webový odkaz na konzultáciu k revízii GBER, ktorá bude otvorená do 27. septembra 2019: http://ec.europa.eu/competition/consultations/2019_gber/index_en.html

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 3. 10. 2019

Správu schválil:  prof. RNDr. Ján TURŇA, CSc., generálny riaditeľ